|  |
| --- |
| **Izziņa par atzinumos sniegtajiem iebildumiem Ministru kabineta noteikumu projektam** **„Grozījumi Ministru kabineta 1999.gada 16.februāra noteikumos Nr. 50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība””** |

(dokumenta veids un nosaukums)

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | Skat. noteikumu projekta 1.1.apakšpunktu un anotācijas I sadaļas 2.punktu. | Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 100. punkts paredz, ka noteikumu projekta 1. punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ievērojot minēto, ierosinām precizēt projekta 1.1. apakšpunktu atbilstoši pilnvarojumiem likumā. Vēršam uzmanību, ka grozāmo noteikumu 1. punkts šobrīd ir šaurāks par likuma "Par obligāto sociālo apdrošināšanu pret nelaimes gadījumiem darbā un arodslimībām" (turpmāk – Likums) 8. pantā noteikto, jo neietver apdrošināšanas līdzekļu izlietošanas kārtību. Ja minētais pilnvarojums ir izpildīts kā citādi, lūdzam to skaidrot projekta anotācijā. | Iebildums ņemts vērā. | Skat. noteikumu projekta 1.1.apakšpunktu un anotācijas I sadaļas 2.punktu. |
| 2. | Skat. anotācijas I sadaļas 2.punktu. | Tieslietu ministrija 2019. gada 2. decembra atzinumā Nr. 1-9.1/1270 par Ministru kabineta noteikumu projektu "Noteikumi par vidējās apdrošināšanas iemaksu algas aprēķināšanu valsts sociālās apdrošināšanas pabalstu apmēra noteikšanai, pabalstu piešķiršanu un izmaksu" (VSS-1103) jau vērsa uzmanību uz nepieciešamību apvienot regulējumu par vidējās apdrošināšanas iemaksu algas aprēķināšanas kārtību vienos noteikumos, jo līdzīgs deleģējums ietverts vairākos likumos (piemēram, Likuma 12. panta otrā daļa, likuma "Par maternitātes un slimības apdrošināšanu" 31. panta trešā daļa, likuma "Par apdrošināšanu bezdarba gadījumam" 8. panta trešā daļa). Ievērojot minēto, visu regulējumu par vidējās apdrošināšanas iemaksu algas aprēķināšanas kārtību un ar to saistīto regulējumu ierosinām ietvert vienā normatīvajā aktā vai skaidrot, kādēļ tas nav iespējams. | Iebildums ņemts vērā. | Skat. anotācijas I sadaļas 2.punktu. |
| 3. | Skat. noteikuma projekta 1.14.apakšpunktu. | Ierosinām apvienot projekta 1.14. apakšpunktā paredzēto 27. un 29. punktu, jo tie pēc būtības dublē viens otru. Apvienojot šos punktus, lūdzam izvairīties arī no tā regulējuma dublēšanas, kas ir ietverts Likuma 12. panta pirmajā daļā (redakcijā, kas stāsies spēkā 01.01.2021.), aizstājot dublējošo tekstu ar atsauci attiecīgo likuma normu. | Iebildums ņemts vērā. | Skat. noteikuma projekta 1.14.apakšpunktu. |
| 4. | Skat. anotācijas I sadaļas 2.punktu. | Lūdzam precizēt projekta anotāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam. Pretējā gadījumā šobrīd nav iespējams pēc būtības pārliecināties par projektā ietvertā regulējuma (tai skaitā nosacījumu, ierobežojumu, prasību utt.) nepieciešamību. Vēršam uzmanību, ka ikvienam nosacījumam, ierobežojumam vai prasībai normatīvajā aktā ir jābūt objektīvam pamatam. Par pamatojumu nevar kalpot tas, ka iepriekš izdotajos Ministru kabineta noteikumos šāds regulējums jau pastāvēja. Tas izriet no Valsts pārvaldes iekārtas likuma 10. panta sestās daļas, saskaņā ar kuru valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti un valsts pārvaldei ir pienākums vienkāršot un uzlabot procedūras privātpersonas labā. Uz to ir norādīts arī Ekonomiskās sadarbības un attīstības organizācijas Padomes 2012. gada 22. marta rekomendācijā Nr. C(2012)37 par pārvaldes politiku un pārvaldību, kur minēts, ka valdībai sistemātiski un periodiski jāpārskata spēkā esošais regulējums, lai identificētu un atceltu vai mainītu regulējumu, kurš ir novecojis, nepietiekams vai neefektīvs. | Iebildums ņemts vērā. | Skat. anotācijas I sadaļas 2.punktu. |
| 5. | Skat. anotācijas VI sadaļas 1., 2. un 3.punktu. | Lūdzam precizēt anotācijas VI sadaļas 1., 2. un 3. punktu atbilstoši Instrukcijas Nr. 19 61. un 62. punktam. | Iebildums ņemts vērā. | Skat. anotācijas VI sadaļas 1., 2. un 3.punktu. |
| 6. | Skat. anotācijas III sadaļu. | Lūdzam precizēt anotācijas III sadaļu atbilstoši Instrukcijai Nr. 19, sniedzot informāciju par projekta ietekmi uz valsts budžetu un pašvaldību budžetiem. | Iebildums ņemts vērā. | Skat. anotācijas III sadaļu. |
| 7. | Skat. anotācijas VII sadaļu. | Lūdzam precizēt anotācijas VII sadaļu, jo projekta izpildē būs iesaistīta arī Izglītības un zinātnes ministrija (skat., piemēram, projekta 1.10. apakšpunktu). Tā kā projekts skar Izglītības un zinātnes ministrijas kompetenci, vienlaikus lūdzam projektu saskaņot arī ar minēto ministriju. | Iebildums ņemts vērā. | Skat. anotācijas VII sadaļu. Noteikumu projekts saskaņošanai Izglītības un zinātnes ministrija nosūtīts 08.04.2020. ar vēstuli Nr.34-2-0101/538. 2020.gada 21.aprīlī elektroniski tika saņemts Izglītības un zinātnes ministrijas atzinums, kurā noteikumu projektu un tā anotāciju saskaņo bez iebildumiem. |
| Atbildīgā amatpersona |    Daiga Kudiņa |
|  |  (vārds un uzvārds) |

Daiga Kudiņa,

Labklājības ministrijas

Sociālās apdrošināšanas departamenta vecākā eksperte

Tālr.67021678

daiga.kudiņa@lm.gov.lv